Ministru kabineta rīkojuma projekta

**„****Grozījums Ministru kabineta 2013.gada 20.novembra rīkojumā Nr.550 „Par finansējuma precizēšanu, kas paredzēts Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksai, aprīkojuma iegādei un uzturēšanas izdevumu segšanai””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts ir sagatavots pēc Finanšu ministrijas (valsts akciju sabiedrības „Valsts nekustamie īpašumi”; turpmāk – VNĪ) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 20.novembra rīkojumā Nr.550 „Par finansējuma precizēšanu, kas paredzēts Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksai, aprīkojuma iegādei un uzturēšanas izdevumu segšanai” (turpmāk – MK rīkojums Nr.550) 3.1 apakšpunktā Finanšu ministrijai (VNĪ) dots uzdevums triju mēnešu laikā pēc būvobjekta (Valsts ugunsdzēsības un glābšanas dienesta Cēsu depo būvniecība Ata Kronvalda ielā 52, Cēsīs, Cēsu novadā) nodošanas ekspluatācijā iesniegt Iekšlietu ministrijā precizētu nomas maksas aprēķinu atbilstoši faktiskajām būvniecības, piesaistītā kapitāla un apsaimniekošanas izmaksām. Būvobjekts (Valsts ugunsdzēsības un glābšanas dienesta Cēsu depo būvniecība Ata Kronvalda ielā 52, Cēsīs, Cēsu novadā)pieņemts ekspluatācijā 2014.gada 24.novembrī. Lai precizētu nomas maksas aprēķinu atbilstoši faktiskajām apsaimniekošanas izmaksām, VNĪ ir izsludinājusi šādus iepirkumus:1) Telpu un teritorijas uzkopšana. 2) Inženierkomunikāciju tehniskā apkope. Iepirkuma līgumus ir plānots noslēgt līdz 2015.gada 31.maijam, līdz ar to uzdevuma izpilde būs iespējama līdz 2015.gada 24.jūnijam.Ņemot vērā minēto, izstrādātais Ministru kabineta rīkojuma projekts „Grozījums Ministru kabineta 2013.gada 20.novembra rīkojumā Nr.550 „Par finansējuma precizēšanu, kas paredzēts Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksai, aprīkojuma iegādei un uzturēšanas izdevumu segšanai”” paredz izdarīt grozījumu MK rīkojuma Nr.550 3.1.apakšpunktā, pagarinot Finanšu ministrijai (VNĪ) dotā uzdevuma izpildes termiņu par četriem mēnešiem.Rīkojuma projekts atbilst budžeta un finanšu politikas jomai. |
| 3. | Projekta izstrādē iesaistītās institūcijas | Finanšu ministrija (VNĪ)  |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā Tiesību aktu projekti. |
| Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma atsavināšanu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| Sabiedrības līdzdalības rezultāti | Projekts šo jomu neskar. |
| Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (VNĪ).  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, III, IV un V sadaļa – projekts šīs jomas neskar.

Finanšu ministrs J.Reirs

09.03.2015. 14:02

569

M.Reders, 67024635

mareks.reders@vni.lv